als_Latn dik_Latn azb_Arab
Pse Republika e Kosovës është shtet vetëm i sundimtarëve?
Shkruan: Mr. Bislim Aliu
Më kujtohet fare mirë kur më 17 shkurt 2008 u shpall pavarësia e Kosovës. Ne të gjithë, qindra e mijra njerëz me vullnetin më të lartë e festuam pavarësinë e vendit. Ndiheshim krenar që më në fund u shpall pavarësia dhe vullneti i popullit.Por sigurisht, ne të gjithë nuk e kishim menduar se pas shtatë vjetësh, pavarësia e Kosovës dhe dashuria ndaj saj, për vendin dhe për shtetin do të vie në një nivel shumë të ulët.
“Për shtatë vjet , ky popull shpresoj se vërtetë do të bëhej më mirë për të gjithë, do të kishte drejtësi dhe barazi të plotë, sundim të ligjit dhe mirëqenie për të gjithë, por asnjëri prej këtyre objektivave themelore nuk u përmbush” (Margarita Kadriu). Tani në vend se populli i Kosovës, me kënaqësi më të madhe ta festonte shtatë vjetorin e pavarësisë, ai sikur e ka humbur tërësisht entuziazmin dhe shpresën e madhe që kishte më parë për vendin. Ky zhgënjim dhe ky dëshprim aq i theksuar e bëri që populli ta marrë rrugën e ikjes dhe rrugën e migrimit masiv të më se 200.000 vetave.
Ata me pesimizmin më të thellë dhe me shpirt të vrarë po ikin masovikisht nga Kosova. Eshtë fare e qartë se sundimtarët e shtetit, e kanë kthyer tërësisht shtetin në pronësi të vet, duke u bërë miljonera, në shërbim të interesave personale, klanore e partiake, kurse populli mbeti tërësisht jetim dhe i varfër.
Sigurisht me këtë pronësi klanore, ata e zhvatën shtetin gjer në palcë. Dhe kjo zhvatje e përhershme e tyre, e sollën shtetin në këtë gjendje të mjerueshme. Këtë mjerim, po e bart populli në supe dhe në shpirt.
Pse Qeveria ende nuk e ka asnjë plan konkret për përmirësimin e kësaj gjendjeje
Qe 16 vjet pas luftës dhe shtatë vjet të pavarësisë së saj, Kosova është në një gjendje të mjerueshme. Në një gjendje të rëndë, kur populli po vuan ekonomikisht dhe shpirtërisht. Edhe shpresa më e vogël e ka humbur realitetin se në Kosovë, do të bëhet më mirë. Sundimtarët tanë me qeverisjen e keqe dhe të “pangopshme” e shkatrruan shtetin dhe popullin e saj. Këtë mjerim po e vuan populli dhe këto vuajtje ua qelën udhën popullit që më se 200.000 veta të largohen nga Kosova. Dhe më kot, qe 15 vjet populli ka shpresuar që të punsohet. E sidomos të rinjët, të cilët me diploma në xhep shpresuan vazhdimisht se do të bëhet më mire dhe do të punësohen. E pushtetrët tanë të cilët përherë ishin mbi ligjin, ata me krenari thirreshin në ligjin dhe në drejtësinë! Por në praktikë gjithmonë ata kanë vepruar ndryshe. Dhe nëse nuk ju përket atyre planeve të ngushta familjare e partiake, asnjëherë nuk mund të punsohesh. Ndaj pritjet e gjata kohore, që vazhdimisht populli shpresoi për punsim dhe për një jetë më të mirë, i humbën tërësisht shpresën dhe përspektivën për të mbetur në Kosovë.
Sundimtarët e korruptuar ia prishën imazhin Kosovës
Dihet mirëfilli se sundimtarët e shtetit të Kosovës, qe sa vite e zhvatën Kosovën si të ishte pronë private e tyre. Ky krim dhe korrupsion tejët i lartë, ia prishën në tërësi imazhin e Kosovës. Dhe kjo politikë diskriminuese, që e bënë vazhdimisht pushtetarët tanë, duke i shijuar të gjitha të mirat materiale të shtetit, e qytetarët nuk mundën më të jenë peng i këtyre sundimtarëve, të cilët asnjëherë nuk menduan për qytetarët dhe për gjendjen materiale të tyre.
Me veprimet e veta joligjore, si “supërmena” mbi ligjin, sundimtarët tanë asnjëherë nuk u ngopën për ta zhvatur shtetin. Ata fare nuk menduan se ky shtet dhe kjo pavarësi është e të gjithë qytetarëve të Kosovës, e jo vetëm e këtyre sundimtarëve të pangopur. Andaj, pyetemi; mos vallë kjo Republikë është vetëm e sundimtarëve? Pra me veprimet e veta jonjerëzore dhe johumane, ata sikur ua kanë bllokuar udhët shtetit dhe popullit, ku as frymë nuk po munden të marrin. Ndaj për këtë shtet, për të cilin u flijuan shumë dëshmor duke e sakrifikuar edhe jetën, nuk e ka më atë dashurinë dhe kuptimin ndiesor dhe shpirtëror. Zatën, këtë situatë tejët të rëndë të cilën e shkaktuan pushtatarët tanë, është vështirë ta përballojnë qytetarët tanë. Dhe, kjo situatë, jo që ka shpresa që të përmirësohet, por ajo përkundrazi ajo vetëm po keqsohet. Populli asnjëherë Kosovës nuk ia humbi imazhin. Imazhin shtetit në vazhdimësi po ia humbin sundimtarët e shtetit. Ata në një masë Kosovën po e llogarisin si një pronë ku ata mund të bëjnë çdo gjë.
Kjo politikë e gabuar e sundimtarëve tanë,, të cilët kanë treguar se janë të paaftë për ta bërë shtetin, ndaj mu për këtë, ata janë bërë pengesë e madhe për ta përparuar vendin dhe shtetin. Sigurisht Kosova do të ketë përparim më të madh, vetëm nëse këta pushtetarë do të largoheshin nga pushteti. Përndryshe me këta individ që vazhdimisht e zhvatën shtetin, asnjëherë Kosova nuk do të shkojë përpara. Ndaj, ata që e shkelën ligjin, ata nuk janë të interesuar që ta zbatojnë ligjin. A thua, çfarë na duhet tani? Eshtë e qartë se me këta pushtetar të shtetit, të cilët e udhëhoqën shtetin për 15 vjet, me korrupsion e me krim të organizuar, nuk japin shpresa për një ecje të sigurt përpara. Tani na duhet një qeverisje e re, njerëz të rinj dhe një frymë e re, të cilët do ta përfillnin ligjin dhe drejtësinë. Pa këte shteti asnjëherë nuk mund të shkojë përpara. Kosova po vuan për njerëz të rinj, të sinqert, të shkolluar dhe të edukuar. Me këta njerëz të cilët udhëhoqën 15 vjet, të cilët e zhvatën përherë shtetin, nuk ka përparim as ligjshmëri, as sot dhe as kurrë.
Pra populli do zhvillim ekonomik, përparim, punsim dhe duke e zbatuar me përpikëri ligjin dhe drejtësinë. Atë sigurisht mundemi nëse vijnë njerëzit e sinqert që e dojnë dhe e përparojnë shtetin. Kosova tani, i pret shpëtimtarët e vet që me dashuri dhe me sinqeritet do ta udhëheqin vendin e vet…
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn